Atferden varierer noe med underarten. Javabanteng lever i grupper på 2–40 dyr, ledet av en voksen okse. Eldre okser lever gjerne sammen med 2–3 andre tilsvarende okser. Borneobanteng lever enten solitært eller i små grupper, på opp til åtte individer. Bestanden på Borneo teller trolig færre enn 300 dyr. Burmabanteng lever i grupper på 8–15 dyr, ledet av en voksen okse. Grupper på opp mot 40–50 individer er imidlertid blitt observert. Eldre okser lever enten solitært eller sammen med 2–3 andre tilsvarende okser.